smcproject/ml-wiki-sentences huggingface dataset:
ദി ഇൻഡ്യൻ എക്സ്പ്രസ്   "ലാസ് ഓഫ് ദ റിങ്സ്" എന്ന ബഹുമതിയും ദ ടൈംസ് ഓഫ് ഇന്ത്യ "ക്വീൻ ഓഫ് ദി കോർട്ട്" എന്ന ബഹുമതിയും  പ്രാചിക്ക് നൽകുകയുണ്ടായി.
നെറ്റ്ബോൾ ഡെവലപ്മെന്റ് ട്രസ്റ്റ് ഇന്ത്യയുടെ 2011-2017ലെ ബ്രാൻഡ് അംബാസിഡറാണ് പ്രാചി.
2016 ജനുവരിയിൽ ദിയ ഔർ ബാത്തി ഹം എന്ന സ്റ്റാർ പ്ലസിലെ ടെലിവിഷൻ സീരിയലിൽ ആദ്യമായി അഭിനയിച്ചു .
മൻദുയിപ് സിംഗ് സംവിധാനം ചെയ്ത റോഷൻ പ്രിൻസ് നായകനായ 2017 ലെ പഞ്ചാബി ഫിലിം അർജാൻ എന്ന പഞ്ചാബി സിനിമയിൽ നിമ്മി എന്ന നായിക കഥാപാത്രത്തിനെ അവതരിപ്പിച്ചുകൊണ്ട് പ്രാചി സിനിമ രംഗത്തേക്ക് കടന്നുവന്നു.
സ്റ്റാർ പ്ലസ് ചാനലിൽ സംപ്രേഷണം ചെയ്ത നമീഷ് തേജ നായകനായുള്ള ഇക്യാവനിലെ നായികാ കഥാപാത്രമായി പ്രാചി അഭിനയിച്ചു .
ഡെൽഹിയിലെ മോണ്ട്ഫോർട്ട് സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി.
ഡെൽഹി യൂണിവേഴ്സിറ്റിയിലെ ജീസസ് ആന്റ് മേരി കോളേജിൽ നിന്ന് ബി.കോമിൽ ബിരുദം നേടി.
ഗാസിയാബാദിലെ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ടെക്നോളജിയിൽ മാർക്കറ്റിങ് മാനേജ്മെന്റിൽ പി.ജി ഡിപ്ലോമ പൂർത്തിയാക്കി.
ഡൽഹിയിലെ ജിജിഎസ്ഐപി യൂണിവേഴ്സിറ്റിയിലെ മഹാരാജ അഗ്രസീൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസിൽ അവർ ചേർന്നു.
ഇവിടെനിന്ന് ബിസിനസ് അഡ്മിനിസ്ട്രേഷനിൽ മാസ്റ്റേഴ്സ് ബിരുദം നേടി (എച് ആർ ആന്റ് മാർക്കറ്റിംഗ്).
ഡവലപ്മെന്റ് ബാങ്ക് ഓഫ് സിംഗപ്പൂർ , ഡെലോയിറ്റ് , ആക്സഞ്ചർ , 1800സ്പോർട്.
ഇൻ എന്നിവയിൽ വിവിധ പദ്ധതികളിൽ പ്രാചി പ്രവർത്തിച്ചിട്ടുണ്ട്.
നാഷണൽ സ്കിൽ ഡെവലപ്മെന്റ് കൗൺസിലിന്റെ കീഴിൽ ഉഡാൻ - ജമ്മു-കാഷ്മീരിലെ യുവജനങ്ങളുടെ മൊബിലൈസേഷൻ, പരിശീലനം, തൊഴിൽ എന്നിവയ്ക്കായുള്ള ഒരു പദ്ധതി യിൽ പങ്കെടുക്കുന്നു.
സ്പോർട്സ് കരിയർ
ദേശീയതലത്തിൽ ബാസ്കറ്റ് ബോൾ കളിച്ചുകൊണ്ട് കായിക രംഗത്ത് പ്രവേശിച്ചു.
2004 ൽ ഒറീസയിലെ കട്ടക്കിലെ ഇന്ത്യൻ ക്യാമ്പിൽ പങ്കെടുക്കാൻ മൂന്നുതവണ പ്രാചി തെരഞ്ഞെടുക്കപ്പെട്ടു.
ബാസ്ക്കറ്റ് ബോൾ 2002-2007 14 വയസ്സിൽ താഴെയുള്ള 2 സബ് ജൂനിയർ നാഷണൽസിൽ കളിച്ചു.
പോണ്ടിച്ചേരിയിലും കർണാടകയിലും.
(2002-03) 17 വയസ്സിൽ താഴെയുള്ളവരുടെ വിഭാഗത്തിൽ 8 തവണ ഡൽഹിയെ പ്രതിനിധീകരിച്ചു.
ഇതിൽ മൂന്ന് തവണ ഒരു സ്ഥാനം കിട്ടി.
കോട്കാപുര (പഞ്ചാബ്), ചിറ്റൂർ (ആന്ധ്രാപ്രദേശ്), ഗോതാൻ (രാജസ്ഥാൻ),  കാംഗ്ര (ഹിമാചൽ പ്രദേശ്), അജ്മീർ (രാജസ്ഥാൻ), ജെയ്സാൽമർ (രാജസ്ഥാൻ), ചണ്ഡീഗഢ്, റായ്പൂർ (ഛത്തീസ്ഗഡ്), ഹൈദരാബാദ് മുതലായ സ്ഥലങ്ങളിലെ വിവിധ മൈതാനങ്ങളിൽ കളിച്ചു.
അണ്ടർ -19 കാറ്റഗറിയിൽ ഡെൽഹി മൂന്നു തവണ പ്രതിനിധീകരിച്ചു.
മൂന്നുതവണ ഒന്നാം സ്ഥാനവും നേടി.
ഡൽഹിയിലെ മൈതാനങ്ങളിലായിരുന്നു ഇത്.
2008 2008: ബാസ്കറ്റ്ബോൾ ഇന്റർ കോളജിൽ ഒന്നാം സ്ഥാനം ഉറപ്പാക്കി ഭുവനേശ്വറിലെ ഇന്റർ യൂണിവേഴ്സിറ്റിയിലും നെല്ലൂരിലെ ഓൾ ഇന്ത്യയിലും ഒന്നാം സ്ഥാനം നേടി.
2009 2009: ഇന്റർ കോളജ് ബാസ്ക്കറ്റ് ബോളിൽ ഒന്നാം സ്ഥാനം ഉറപ്പാക്കി പഞ്ചാബിൽ നടന്ന ഇന്റർ യൂണിവേഴ്സിറ്റിയിൽ പങ്കെടുത്തു.
നെറ്റ്ബോൾ ഒരു പരിപാടിയിൽ പ്രാചി 54-ാമത് ദേശീയ ഗെയിംസിൽ സ്വർണ്ണ മെഡൽ നേടി.
മൂന്നുതവണ ഇന്റർ കോളേജ് നേടി.
സീനിയർ നാഷണൽസിൽ ഡെൽഹിയെ മൂന്ന് തവണ പ്രതിനിധീകരിച്ചു.
ഡെൽഹി, നോയ്ഡ എന്നിവടങ്ങളിൽ നടന്ന ഇന്തോ-സിംഗപ്പൂർ സീരീസ് മത്സരത്തിൽ 5-0 ത്തിനു ജയിച്ചു.
ഡൽഹിയിൽ നടന്ന ഏഴാമത്തെ യൂത്ത് ഏഷ്യൻ ചാമ്പ്യൻഷിപ്പിൽ ക്യാപ്റ്റൻ.
2010 ലെ ഡൽഹി കോമൺവെൽത്ത് ഗെയിംസിൽ സീനിയർ ഇന്ത്യൻ നെറ്റ്ബോൾ ടീമിന്റെ പങ്കാളിത്തവും ക്യാപ്റ്റനുമായിരുന്നു.
6-ാമത് ഇന്ത്യ കപ്പ്, സിങ്കപ്പൂർ-2010 ലെ മുതിർന്ന ടീമിന്റെ ക്യാപ്റ്റനായിരുന്നു പ്രാചി.
ഇന്ത്യയെ പ്രതിനിധാനം ചെയ്യുകയും, 2011 ഏഷ്യൻ ബീച്ച് ഗെയിംസിൽ ഇന്ത്യൻ ടീമിന്റെ ക്യാപ്റ്റനായിരുന്നു.
ടീം ഒരു വെള്ളി മെഡൽ നേടി.
അന്താരാഷ്ട്ര തലത്തിൽ ഇന്ത്യൻ ടീം വിജയിച്ച ആദ്യ മെഡലാണിത്.
2016 ൽ അഭിനയിക്കാനുള്ള ശശി സുമീത് പ്രൊഡക്ഷന്റെ ഒരു ഓഫർ സ്വീകരിക്കാൻ പ്രാചി തീരുമാനിച്ചു.
സ്റ്റാർ പ്ലസ് ചാനലിൽ സംപ്രേഷണം ചെയ്തിരുന്ന ഉയർന്ന ടെലിവിഷൻ റേറ്റിംഗുള്ള ദിവ്യ ഔർ ബാത്തി ഹം എന്ന പരമ്പരയിൽ 2016 ജനുവരിയിൽ അഭിനയിച്ചുകൊണ്ട് പ്രാചി തന്റെ അഭിനയജീവിതത്തിന് തുടക്കം കുറിച്ചു.
ഈ റോൾ ചെയ്യാനായി പ്രാചി ഏകദേശം പതിനഞ്ച് കിലോ ഭാരം കുറച്ചു.
2017 ൽ പുറത്തിറങ്ങിയ പഞ്ചാബി സിനിമയായ അർജ്ജാനിലഭിനയിച്ചുകൊണ്ടാണ് പ്രാചി സിനിമാരംഗത്തേക്ക് കടന്നുവന്നത്.
ഇതിൽ നിമ്മി എന്ന കഥാപാത്രത്തിനെയാണ് പ്രാചി അവതരിപ്പിച്ചത്.
സ്പോർട്സ് കരിയറിൽനിന്ന് തത്കാലം ഒരു വിടുതൽ എടുത്തുകൊണ്ടാണ് പ്രാചി അഭിനയ രംഗത്തേക്ക് കടക്കാൻ തീരുമാനിച്ചത്.
ഇന്ത്യയിൽ നെറ്റ്ബോളിലും ബാസ്ക്കറ്റ് ബോളിലും സ്ത്രീകൾക്ക് അവസരങ്ങളും സ്പോൺസർമാരെയും ലഭിക്കാത്തതിനാലാണ് സ്പോർട്സ് കരിയർ തത്കാലം നിറുത്താൻ പ്രാചി തീരുമാനിച്ചത്.
മമ്മൂട്ടി നായകനാവുന്ന പുറത്തിറങ്ങാനിരിക്കുന്ന സിനിമയായ മാമാങ്കത്തിൽ ഒരു പ്രധാനപ്പെട്ട റോളിലേക്ക് പ്രാചിക്ക് ക്ഷണം ലഭിച്ചിട്ടുണ്ട്.
ഇത് പ്രാചിയുടെ മലയാളത്തിലെ ആദ്യത്തെ സിനിമയായിരിക്കും.
സിനിമകൾ ഇതുവരെ റിലീസ് ചെയ്യാത്ത ചിത്രങ്ങൾ ഉദ്ധരിക്കുക വർഷം ശീർഷകം പങ്ക് കുറിപ്പുകൾ 2017 അർജൻ നിമ്മി ബാലിരാസ് സോണലി 2019 മാമാങ്കം TBA അംഗീകാരം ദക്ഷിണേഷ്യൻ ബീച്ച് ഗെയിംസിൽ ശ്രീലങ്കയിൽ 2011ലെ  ഇന്ത്യയുടെ ആദ്യ കിരീടം സ്വന്തമാക്കി.
കോമൺവെൽത്ത് ഗെയിംസിൽ 2010 ലെ നെറ്റ്ബോളിലെ ഏറ്റവും പ്രായം കുറഞ്ഞ ക്യാപ്റ്റൻ.
സ്പോർട്ട്സ് വുമൺ ഓഫ് 2010 ആയി ജീസസ് ആന്റ് മേരി കോളേജ് അംഗീകരിച്ചു.
ഡെൽഹി യൂണിവേഴ്സിറ്റി സ്പോർട്സ് അച്ചീവർ ലിസ്റ്റിൽ ഉൾപ്പെടുത്തി.
ഡെൽഹി ആജ്തക്, പ്രഗ്യാ ടിവി, ഫോക്കസ് ടിവി, അയുർ ഗ്രൂപ്പിന്റെയും എൻഡിടിവിയുടെയും ലിവിംഗ് ഇന്ത്യ ,  തുടങ്ങിയ ചാനലുകളിൽ ഷോർട്ട് ഫിലിമുകൾ.
2010, 2011 എന്നീവർഷങ്ങളിൽ.
പ്രമുഖ പത്രങ്ങൾ, മാഗസിനുകൾ, ഇന്റർനെറ്റ്- എൻ ഡി ടി വി (2011) ഇന്ത്യയിലെ മികച്ച 10 ഹോട്ട് സ്പോർട്സ് വനിതകളിൽ ഒന്നായി തിരഞ്ഞെടുത്തു.
കോമൺവെൽത്ത് ഗെയിംസിന്റെ 2010 ലെ ഏറ്റവും മികച്ച 10 ഗ്ലാമർമാരിൽ ഒരാളായി ഇന്ത്യ ടുഡേ (2010).
സ്പോർട്സ് ഖീദ (2010), ക്യൂപിഡ് സംസാരിക്കുന്നു (2010) ഹിന്ദുസ്ഥാൻ ടൈംസ് (2010), ടൈംസ് ഓഫ് ഇന്ത്യ (2010), "ക്യൂൻസ് ഓഫ് ദി കോർട്സ്".
അമർ ഉജാല (2010,2011); ഇന്ത്യൻ എക്സ്പ്രസ് (2005), "ലാസ് ഓഫ് ദ റിങ്സ്" എന്ന ലേഖനം.
വിവിധ സ്പോർട്സ് മീറ്റുകളും സാമൂഹിക പരിപാടികളുിലും മുഖ്യാതിഥി (2010-2012) ഐഐഎം കാഷിപൂർ സ്പോർട്സ് യോഗത്തിൽ മുഖ്യാതിഥി (2016) ഗുരു ഗോബിന്ദ് സിംഗ് ഇന്ദ്രപ്രസ്ഥ യൂണിവേഴ്സിറ്റി സ്പോർട്സ് മീറ്റിൽ (2010) സുശീൽ കുമാറിന്റെയും ധനാരാജ് പിള്ളയുടെയും ഒപ്പം.
സത്പാൽ സിംഗ്, മുഹമ്മദ് അസറുദ്ദീൻ എന്നിവരുമായി ടെറി ഫോർ മാരത്തോൺ (2010) വിജേന്ദർ സിംഗ്, ജ്വാലാ ഗട്ട, ഗഗൻ നാരംഗ്, മേരി കോം, സുശീൽ കുമാർ എന്നിവരോടൊപ്പം ലിംക ബുക്ക് ഓഫ് റെക്കോർഡിലെ അതിഥി (2011) ചാൽ ലേഫ് ഭഗ് ലേ സ്പോർട്സ് ഇവന്റ് ദീപാലയ സ്കൂൾ സ്പോർട്സ് മീറ്റ് (2011) ദേവ് സമാജ് സ്കൂൾ സ്പോർട്സ് മീറ്റ് (2012) 2012 ലെ ബ്രാൻഡ് പ്രൊമോഷനായുള്ള കീപ്സൺസ്, കീർത്തി നഗർ ഇതും കാണുക സനാ ദുവ റെഫറൻസുകൾ ↑ ↑ ↑ ↑ ↑ ↑ ↑ ↑ ബാഹ്യ ലിങ്കുകൾ ഔദ്യോഗിക വെബ്സൈറ്റ് Archived 2020-10-31 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് പ്രാചി തെഹ്ലാൻ
സുഫാൻ ബുരി പ്രവിശ്യ
സുഫാൻ ബുരി പ്രവിശ്യ തായ്‌ലൻഡിൻ്റെ മധ്യമേഖലയിൽ സ്ഥിതി ചെയ്യുന്ന, രാജ്യത്തെ 76 പ്രവിശ്യകളിൽ (จังหวัด, changwat) ഒന്നാണ്.
ഈ പ്രവിശ്യ ഒന്നാം തലത്തിലുള്ള ഭരണവിഭാഗം കയ്യാളുന്നു.
അയൽ പ്രവിശ്യകൾ (വടക്കുനിന്ന് ഘടികാരദിശയിൽ) ഉതൈ താനി, ചായ് നാറ്റ് , സിങ് ബുരി , ആങ് തോങ്, ഫ്രാ നഖോൺ സി അയുത്തായ , നഖോൺ പാതോം , കാഞ്ചനബുരി എന്നിവയാണ്.
2018 ലെ കണക്കനുസരിച്ച് ഏകദേശം 848,700 ജനസംഖ്യയുണ്ടായിരുന്ന ഈ പ്രവിശ്യ, രാജ്യത്തെ ജനസംഖ്യയുടെ 1.28 ശതമാനത്തെ പ്രതിനിധീകരിക്കുന്നു.
ഭൂരിഭാഗവും താഴ്ന്ന നദീതടങ്ങളായ പ്രവിശ്യയുടെ ഭൂപ്രദേശങ്ങിൽ വടക്കും പടിഞ്ഞാറും സ്ഥിതിചെയ്യുന്ന ചെറിയ പർവതനിരകളും ഉൾപ്പെടുന്നു.
താ ചിൻ നദിയുടെ അല്ലെങ്കിൽ സുഫൻ ബുരി നദിയുടെ വളരെ താഴ്ന്ന സമതലമുള്ള തെക്കുകിഴക്കൻ ഭാഗം നെൽകൃഷി ചെയ്യുന്ന പ്രദേശമാണ്.
താ ചിൻ അഥവാ സുഫാൻ ബുരി നദിയുടെ വളരെ താഴ്ന്ന സമതലമുള്ള തെക്കുകിഴക്കൻ ഭാഗം കൂടുതലായി നെൽകൃഷി ചെയ്യുന്ന പ്രദേശമാണ്.
പ്രവിശ്യയുടെ ആകെ വിസ്തീർണ്ണം 5,358 ചതുരശ്ര കിലോമീറ്റർ (2,069 ചതുരശ്ര മൈൽ) ആണ്.
മൊത്തം വനമേഖല 631 ചതുരശ്ര കിലോമീറ്റർ (244 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 11.7 ശതമാനം ആണ്.
സുഫാൻ ബുരി പ്രവിശ്യയുടെ അയൽ പ്രവിശ്യകളിൽ വടക്ക് ഉതൈ താനി, ചായ് നാറ്റ്, കിഴക്ക് സിങ് ബുരി, ആങ് തോങ്, അയുത്തായ, തെക്ക് നഖോൺ ഫാത്തം, പടിഞ്ഞാറ് കാഞ്ചനബുരി എന്നിവ ഉൾപ്പെടുന്നു.
ഈ പ്രവിശ്യയിലെ ഏകദേശം 317 ചതുരശ്ര കിലോമീറ്റർ (122 ചതുരശ്ര മൈൽ) വിസ്തീർണ്ണമുള്ള ഏക ദേശീയോദ്യാനമായ ഫു ടോയ് ദേശീയോദ്യാനം ഇത് മറ്റ് എട്ട് ദേശീയോദ്യാനങ്ങളുമായി ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 3 (ബാൻ പോംഗ്) രൂപീകരിക്കപ്പെട്ടിരിക്കുന്നു.
വേനൽക്കാലത്ത്, തെക്കുകിഴക്കൻ മൺസൂൺ, ഫെബ്രുവരി മുതൽ മെയ് പകുതി വരെ ദക്ഷിണ ചൈനാക്കടലിനാൽ സ്വാധീനിക്കപ്പെടുന്നതുകൊണ്ട് കാലാവസ്ഥ പൊതുവെ ചൂടും ഈർപ്പവുമുള്ളതുമാക്കുന്നു.
മഴക്കാലത്ത്, ഇന്ത്യൻ മഹാസമുദ്രത്തിൽ നിന്നുള്ള തെക്കുപടിഞ്ഞാറൻ മൺസൂൺ മെയ് മുതൽ ഒക്ടോബർ പകുതി വരെ വീശുന്നത് കാലാവസ്ഥ പൊതുവേ ഈർപ്പമുള്ളതും പൊതുവെ മഴയുള്ളതുമാക്കുന്നു.
ശൈത്യകാലത്ത്, ഒക്‌ടോബർ മുതൽ ഫെബ്രുവരി പകുതി വരെ വീശുന്ന വടക്കുകിഴക്കൻ മൺസൂണിൻറെ സ്വാധീനം കാലാവസ്ഥയെ തണുപ്പിക്കാൻ കാരണമാകുന്നു.
മെയ് മാസത്തിലെ ഏറ്റവും ഉയർന്ന താപനില 39.3 °C (102.7 °F) ആണ്, ഏറ്റവും കുറഞ്ഞ താപനില ഡിസംബറിൽ 15.7 °C (60.3 °F) ആണ്.
പ്രാചീന ബുദ്ധമത ഗ്രന്ഥങ്ങളിൽ പരാമർശിക്കപ്പെടുന്ന ഐതിഹാസിക സുവർണഭൂമിയുടെ സ്ഥലമാണ് സുഫാൻ ബുരി.
എന്നിരുന്നാലും, ആദ്യമായി സ്ഥിരീകരിച്ച ചരിത്രപരമായ വാസസ്ഥലം ദ്വാരാവതി കാലഘട്ടത്തിലാണ്.
അക്കാലത്ത് ഈ നഗരം മുവാങ് തവാരവാദി സി സുഫന്നഭൂമി ('സുവർണഭൂമിയിലെ ദ്വാരവതി നഗരം') എന്നറിയപ്പെട്ടിരുന്നു.
അതിൻ്റെ സ്ഥാപനം നടന്നത് സി. 877–882 കാലഘട്ടത്തിലാണ്.
അങ്കോറിയൻ രാജാവായിരുന്ന ജയവർമൻ ഏഴാമൻ്റെ കാലഘട്ടത്തിൽ, സുവർണപുരയുടെ പേര് പരാമർശിക്കുന്ന പ്രസാത് ഫ്രാ ഖാൻ (จารึกปราสาทพระขรรค์) എന്ന ശിലാലിഖിതം നിർമ്മിക്കപ്പെട്ടു.
പിന്നീട് യു തോങ് എന്ന് വിളിക്കപ്പെട്ട ഇത് ഒരിക്കൽ അയുത്തയ രാജ്യത്തിൻ്റെ സ്ഥാപകനായിരുന്മന പ്രിൻസ് യു തോങ് രാജകുമാരൻറെ സ്വദേശ നഗരമായിരുന്നുവെന്ന് വിശ്വസിക്കപ്പെട്ടു.
ഖുൻ ലുവാങ് ഫാ എൻഗുവ രാജാവാണ് ഇതിന് നിലവിലെ പേര് നൽകിയത്.
ഒരു അതിർത്തി നഗരമായിരുന്ന സുഫാൻ ബുരി, അയൽരാജ്യമായ ബർമയുമായി നിരവധി യുദ്ധങ്ങൾ നടന്ന സ്ഥലമായിരുന്നു.
സുഫാൻ ബുരി ആളുകൾ അയുത്തായ കാലത്ത് സംസാരിച്ച രൂപമാണെന്ന് വിശ്വസിക്കപ്പെടുന്ന ഒരു വ്യതിരിക്ത മദ്ധ്യ തായ് ഭാഷയാണ് സംസാരിക്കുന്നത്.
തായ്‌ലൻഡിലെ ഏറ്റവും വലിയ വാട്ടർ ചെസ്റ്റ്‌നട്ട് (തായ്: ลูกแห้ว, RTGS: luk haeo) ഉത്പാദക പ്രവിശ്യയാണ് ഇത്.
പ്രധാനമായും പ്രവിശ്യയിലെ മുവാങ് സുഫാൻ ബുരി, സാം ചക്ക് ജില്ലകളിലാണ് ഇത് വളരുന്നത്.
1592-ൽ മഹാനായ നരേസുവാൻ രാജാവും ബർമ്മയിലെ കിരീടാവകാശിയും തമ്മിൽ സുഫാൻ ബുരിയിൽവച്ചു നടന്ന ആനയുദ്ധം പ്രവിശ്യാ മുദ്രയിൽ കാണിച്ചിരിക്കുന്നു.
പൊതുജനാരോഗ്യ മന്ത്രാലയത്തിന് കീഴിലുള്ള ചാവോ ഫ്രായ യോമ്മാരത് ആശുപത്രിയാണ് സുഫാൻ ബുരി പ്രവിശ്യയിലെ പ്രധാന ആശുപത്രി.
ഗതാഗതം റെയിൽവേ
തായ്‌ലൻറ് സ്റ്റേറ്റ് റെയിൽവേയുടെ ഒരു ശാഖയായ 157 കിലോമീറ്റർ (98 മൈൽ) നീളമുള്ള തെക്കൻ പാത ഔദ്യോഗികമായി അവസാനിക്കുന്നത് പ്രവിശ്യയിലെ സുഫാൻ ബുരി റെയിൽവേ സ്റ്റേഷനിലാണ്.
ബാൻ പോങ്ങിനടുത്തുള്ള നോങ് പ്ലാഡുക്ക് ജംഗ്ഷനിൽ ഈ ബ്രാഞ്ച് പ്രധാന റെയിൽപ്പാതയുമായി ചേരുന്നു.
സുഫാൻ ബുരിയിലൂടെ കടന്നുപോകുന്ന റൂട്ട് 340, വടക്ക് ചായ് നാറ്റിലേക്കും തെക്ക് ബാംഗ് ബുവാ തോങ്ങിലേക്കും നയിക്കുന്നു.
റൂട്ട് 321 പടിഞ്ഞാറോട്ടും പിന്നീട് തെക്ക് നഖോൺ പാത്തോമിലേക്കും നയിക്കുന്നു.
റൂട്ട് 329 എന്ന പാത കിഴക്കോട്ട് ബാംഗ് പഹാനിലേക്ക് നയിക്കുന്നു.
മറ്റൊരു പാതയായ റൂട്ട് 3195 വടക്ക്-കിഴക്ക് ആങ് തോങ്ങിലേക്ക് നയിക്കുന്നു.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ The Siam Society: Miscellaneous Articles Written for the JSS by His Late Highness Prince Damrong .
The Siam Society, Bangkok, B.E. 2505 (1962).
William J. Gedney,  "A Possible Early Thai Route to the Sea", Journal of the Siam Society, Volume 76, 1988, pp.12-16.
↑ Manit Vallibhotama, "Muang U-Thong", Muang Boran Journal, Volume 14, no.1, January–March 1988, pp.29-44.
Warunee Osatharom, Muang Suphan Through Changing Periods , Bangkok, Thammasat University Press, 2004.
↑ เข้าใจถิ่นเข้าใจเที่ยว สุพรรณบุรี , การท่องเที่ยวแหงประเทศไทย, 2547, p.7 ISBN 978-974-7177-14-5 or Appriciate the Locality, Travel Knowaladgableably, Suphan Buri Tourism Authority of Thailand, 2000, p.7 ISBN 978-974-7177-45-9 ; * Wārunī ʻŌsathārom.
Suphanburi Province എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുരേഷ് പ്രഭു
ഒന്നാം നരേന്ദ്ര മോദി സർക്കാരിൽ കാബിനറ്റ് വകുപ്പ് മന്ത്രിയായിരുന്ന മഹാരാഷ്ട്രയിൽ നിന്നുള്ള മുതിർന്ന ബി.ജെ.പി നേതാവാണ് സുരേഷ് പ്രഭു.
(ജനനം : ജൂലൈ 11 1953) ശിവസേന നേതാവായിരുന്ന സുരേഷ് പ്രഭു 2014 നവംബർ 9ന് ബി.ജെ.പിയിൽ ചേർന്നു.
1996 മുതൽ 2002 വരെയുള്ള എ.ബി. വാജ്പേയി മന്ത്രിസഭകളിലെ കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്.
2022 ഫെബ്രുവരി ഒന്നിന് ദേശീയ-സജീവ രാഷ്ട്രീയത്തിൽ നിന്ന് വിരമിക്കൽ പ്രഖ്യാപിച്ചു.
മഹാരാഷ്ട്രയിലെ മുംബൈയിൽ പ്രഭാകര പ്രഭുവിൻ്റെയും സുമതി ദേവിയുടേയും മകനായി 1953 ജൂലൈ 11ന് ജനനം.
ദാദറിലുള്ള ശാരദാശ്രമം വിദ്യാമന്ദിർ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ സുരേഷ് മുംബൈ വിലി പാർലെയിലെ എം.എൽ. ദഹങ്കർ കോളേജിൽ നിന്ന് ബിരുദവും മുംബൈ ന്യൂ ലോ കോളേജിൽ നിന്ന് നിയമബിരുദവും നേടി.
പിന്നീട് ചാർട്ടേഡ് അക്കൗണ്ടൻ്റ് കോഴ്സിന് ചേർന്നു.
അഖിലേന്ത്യ സി.എ പരീക്ഷയിൽ പതിനൊന്നാം റാങ്ക് നേടിയ സുരേഷ് ഒരു ചാർട്ടേഡ് അക്കൗണ്ടൻ്റായിട്ട് ഔദ്യോഗിക ജീവിതമാരംഭിച്ചു.
വിദ്യാഭ്യാസ വിചക്ഷനും ചാർട്ടേഡ് അക്കൗണ്ടൻറ് സ്ഥാപനത്തിൻ്റെ ഉടമയുമായിരുന്ന സുരേഷ് കുടുംബ ബിസിനസുകളിലും പങ്കാളിയാണ്.
1996-ൽ ശിവസേന ടിക്കറ്റിൽ ലോക്സഭാംഗമായതോടെയാണ് സുരേഷ് പ്രഭുവിൻ്റെ രാഷ്ട്രീയ ജീവിതം തുടങ്ങുന്നത്.
1996 മുതൽ 2009 വരെ നാല് തവണ രാജാപ്പൂരിൽ നിന്നുള്ള ലോക്സഭാംഗമായിരുന്നു
ഒന്നാം വാജ്പേയി സർക്കാരിലാണ് സുരേഷ് പ്രഭു ആദ്യമായി കേന്ദ്ര-മന്ത്രിയാവുന്നത്.
പതിമൂന്ന് ദിവസം നീണ്ട ഒന്നാം വാജ്പേയി സർക്കാരിൽ വ്യവസായ-വകുപ്പ് മന്ത്രിയായ സുരേഷ് രണ്ടാം വാജ്പേയി സർക്കാരിൽ 1998 മുതൽ 1999 വരെ വനം, പരിസ്ഥിതി വകുപ്പ് മന്ത്രിയായിരുന്നു.
മൂന്നാം വാജ്പേയി സർക്കാരിൽ 1999 മുതൽ 2000 വരെ രാസവളം, രാസവസ്തു വകുപ്പ് മന്ത്രിയായും 2000 മുതൽ 2002 വരെ കേന്ദ്ര ഊർജ വകുപ്പ് മന്ത്രിയായും പ്രവർത്തിച്ചു.
2014-ലെ ഒന്നാം നരേന്ദ്ര മോദി മന്ത്രിസഭയിൽ 2017 വരെ റെയിൽവേ വകുപ്പ് മന്ത്രിയായിരുന്ന സുരേഷ് പ്രഭു 2017 മുതൽ 2019 വരെ വാണിജ്യ,വ്യവസായ വകുപ്പ് മന്ത്രിയായും 2018-2019 കാലയളവിൽ കേന്ദ്ര, വ്യേമയാന വകുപ്പ് മന്ത്രിയായും പ്രവർത്തിച്ചു.
1996 മുതൽ 2014 വരെ ശിവസേന അംഗമായിരുന്ന സുരേഷ് ശിവസേനാംഗത്വം രാജിവച്ച് 2014 നവംബർ ഒൻപതിന് ബി.ജെ.പിയിൽ ചേർന്നു.
2014 മുതൽ 2016 വരെ ഹരിയാനയിൽ നിന്നും 2016 മുതൽ 2022 വരെ ആന്ധ്ര പ്രദേശിൽ നിന്നും രാജ്യസഭാംഗമായി തിരഞ്ഞെടുക്കപ്പെട്ടു.
രാജ്യസഭ കാലാവധി പൂർത്തിയായതിനെ തുടർന്ന് 2022 ഫെബ്രുവരി ഒന്നിന് സജീവ രാഷ്ട്രീയത്തിൽ നിന്ന് വിരമിച്ചു.
റിഷിഹുഡ് യൂണിവേഴ്സിറ്റിയുടെ സ്ഥാപക ചാൻസിലർ, ലണ്ടൻ സ്കൂൾ ഓഫ് ഇക്കണോമിക്സിലെ സന്ദർശക പ്രൊഫസർ എന്നീ പദവികളിലും പ്രവർത്തിച്ചു.
ചെയർമാൻ മഹാരാഷ്ട്ര സ്റ്റേറ്റ് ഫൈനാൻസ് കമ്മീഷൻ നാഷണൽ കോ-ഓപ്പറേറ്റീവ് ഡെവലപ്മെൻ്റ് കോർപ്പറേഷൻ
Member and Partner Global Water Partnership Globe UK World Economic Forum Global Industries Council UN advisor United Nations Development Program UN Industrial Development Organization Global Forum for Farmers
President Asia Energy Forum UN Committee of Biodiversity World Federation UNESCO
Member Institute of Chartered Accountants of India (ICAI) from 1996 സ്വകാര്യ ജീവിതം ഭാര്യ : ഉമ മകൾ : അമേയ പുറത്തേക്കുള്ള കണ്ണികൾ http://www.sureshprabhu.in/ അവലംബം
ആട്ടക്കഥ രുഗ്മിണീസ്വയം‌വരം കഥകളി
കഥകളിയുടെ സാഹിത്യരൂപമാണ് ആട്ടക്കഥ .
കഥകളി എന്ന കലാരൂപത്തിന്റെ രംഗാവതരണത്തിന് ഉപയോഗിക്കുന്ന നാട്യപ്രബന്ധമാണിത്.
ആട്ടക്കഥയുടെ ദൃശ്യആവിഷ്കാരമാണ് കഥകളി എന്നുപറയാം.
രാമായണം കഥകളെ ആസ്പദമാക്കി കൊട്ടാരക്കര തമ്പുരാൻ രചിച്ചവയാണ് ആദ്യത്തെ ആട്ടക്കഥകൾ.
ഉണ്ണായി വാര്യർ എഴുതിയ നളന്റെയും ദമയന്തിയുടെയും കഥയായ നളചരിതം ആട്ടക്കഥ, വയ്സ്കര ആര്യൻ നാരായണൻ മൂസ്സ് രചിച്ച ഭാരതയുദ്ധത്തിൽ ഭീമൻ ദുര്യോധനനെ വധിക്കുന്ന ദുര്യോധനവധം , കോട്ടയത്ത് തമ്പുരാൻ രചിച്ച പാഞ്ചാലിക്കായി കല്യാണസൗഗന്ധികം തേടി പോകവേ വയോവൃദ്ധനായ ഹനുമാനെ നേരിടുന്ന ഭീമന്റെ കഥയായ കല്യാണസൗഗന്ധികം (ആട്ടക്കഥ) , ഇരയിമ്മൻ തമ്പി രചിച്ച ഭീമൻ കീചകനെ വധിക്കുന്ന കീചകവധം , ഇരട്ടക്കുളങ്ങര രാമവാര്യർ രചിച്ച അർജ്ജുനനും ശിവനും തമ്മിൽ നടന്ന യുദ്ധത്തിന്റെ കഥ പറയുന്ന കിരാതം , മാലി എന്നറിയപ്പെടുന്ന മാധവൻ നായർ രചിച്ച കർണ്ണന്റെ കഥപറയുന്ന കർണ്ണശപഥം എന്നിവ പ്രശസ്തമായ ചില ആട്ടക്കഥകളാണ്.
ഇന്ന് കഥകളിയെ കൂടുതൽ ജനകീയമാക്കുവാനായി ഷേക്സ്പിയറിന്റെ കിംഗ് ലിയർ , ബൈബിളിലെ മഗ്ദലനാ മറിയത്തിന്റെ കഥ എന്നിവ ആട്ടക്കഥയാക്കി അവതരിപ്പിക്കാൻ തുടങ്ങിയിട്ടുണ്ട്.
പ്രധാനമായും പുരാണ കഥകളെ ആസ്പദമാക്കിയുള്ളവയാണ് ആട്ടക്കഥകൾ അധികവും.
പദങ്ങൾ, ദണ്ഡകങ്ങൾ, ശ്ലോകങ്ങൾ, സാരികൾ, എന്നിങ്ങനെയുള്ള രചനാ സമ്പ്രദായം ആട്ടക്കഥയെ മറ്റുള്ള കൃതികളിൽ നിന്നും വ്യത്യസ്തമാക്കുന്നു.
ആട്ടക്കഥകളിൽ ശ്ലോകങ്ങൾ മിക്കപ്പോഴും കവിവാക്യവും പദങ്ങൾ കഥാപാത്രവാക്യങ്ങളുമാണ്‌.
ശ്ലോകങ്ങൾ കഥാപാത്രത്തിന്റെ അവസ്ഥയെപ്പറ്റിയോ കഥാ സന്ദർഭത്തെപ്പറ്റിയോ ഉള്ള കവിയുടെ പ്രസ്താവനയുമാണ്‌.
എന്നാൽ ചില ശ്ലോകങ്ങൾ ആടുവാനുള്ളതുമാണ്‌.
പദങ്ങൾ എന്നുള്ളത് കഥാപാത്രവാക്യങ്ങളായതിനാൽ നടന്മാർ പദങ്ങൾക്കനുചിതമായിട്ടുള്ള രസഭാവങ്ങളോടെ കഥാപാത്രത്തെ പ്രേക്ഷകനുമുൻപിൽ അവതരിപ്പിക്കുന്നു.
തുള്ളൽ, കൈകൊട്ടി(തിരുവാതിര)ക്കളി തുടങ്ങിയവയെപ്പോലെ കഥകളിയും കേരളീയമായ ഒരു രംഗകല (Performing Art) ആണ്; ആട്ടക്കഥ മലയാളത്തിലെ പ്രമുഖമായ ഒരു സാഹിത്യപ്രസ്ഥാനവും.
കൂത്ത്, കൂടിയാട്ടം, പാഠകം എന്നിവയെപ്പോലെ കഥകളിക്ക് അത്ര വളരെ പഴക്കമില്ല.
ആദ്യത്തെ ആട്ടക്കഥാകർത്താവെന്നും രാമനാട്ടത്തിന്റെ ഉപജ്ഞാതാവെന്നും പൊതുവായി അറിയപ്പെടുന്ന കൊട്ടാരക്കര രാജാവ് എ.ഡി. 17-ാം ശ.
-ത്തിന്റെ ഉത്തരാർധത്തിലായിരിക്കണം ജീവിച്ചിരുന്നതെന്നാണ് മിക്ക 'നിരൂപകൻമാരും അഭിപ്രായപ്പെടുന്നത്. രാമനാട്ടത്തിന്റെ മുന്നോടിയെന്ന് വിശ്വസിക്കപ്പെട്ടുപോരുന്ന കൃഷ്ണനാട്ടം-മറിച്ചും ഒരു വാദമുണ്ട്-ഭാഗവതാന്തർഗതമായ ശ്രീകൃഷ്ണകഥകളെ എട്ടായി വിഭജിച്ച് ഒരു സംസ്കൃതനാട്യപ്രബന്ധം രചിച്ചിരിക്കുന്നതുപോലെ, കൊട്ടാരക്കര രാജാവ് രാമായണത്തിലെ ഇതിവൃത്തം എട്ടു ഭാഗങ്ങളായി സംവിധാനം ചെയ്തു നിബന്ധിച്ചതാണ് രാമനാട്ടം എന്ന വിശ്വാസത്തിന് പണ്ഡിതൻമാരുടെ ഇടയിൽ സാമാന്യമായ അംഗീകാരം കിട്ടിയിട്ടുണ്ട്; ചില പ്രാചീനഭാഷാപ്രയോഗസവിശേഷതകൾ ഇടയ്ക്കിടയ്ക്കു കാണാനുണ്ടെങ്കിലും രാമായണം ആട്ടക്കഥ മിക്കവാറും മണിപ്രവാളമയം തന്നെയാണ്. ഭാഷാപ്രയോഗവിധങ്ങളെപ്പറ്റി നിയതമായ നിബന്ധനകളൊന്നും ആട്ടക്കഥാസാഹിത്യത്തിൽ ഒരു കാലത്തും നടപ്പില്ലാതിരുന്നതിനാൽ പില്ക്കാലത്ത് ഈ പ്രസ്ഥാനത്തിലുണ്ടായ കൃതികളിൽ ശ്ലോകങ്ങൾ (അപൂർവമായി ഗാനങ്ങളും) സംസ്കൃതത്തിലും 'പദ'ങ്ങൾ മണിപ്രവാളത്തിലുമാണ് കൂടുതലായും കണ്ടുവരുന്നത്.
തികഞ്ഞ സംസ്കൃത പക്ഷപാതികളായ കോട്ടയത്തുതമ്പുരാൻ, അശ്വതിതിരുനാൾ രാമവർമ തുടങ്ങിയവർ ആകപ്പാടെ ഒന്നോ രണ്ടോ മണിപ്രവാളശ്ലോകങ്ങൾ തങ്ങളുടെ കൃതികളിൽ ഉൾ​പ്പെടുത്തിയപ്പോൾ കൊട്ടാരക്കര രാജാവും ഉണ്ണായിവാരിയരും മറ്റുചിലരും ശ്ലോകങ്ങൾ പ്രായേണ മലയാളത്തിൽ രചിക്കാനാണ് ഇഷ്ടപ്പെട്ടത്.
ഇവരുടെയും മറ്റു ചിലരുടെയും ഗാനങ്ങളിലെ ചില ഭാഗങ്ങൾ ഇതിനിടയ്ക്കു തനി സംസ്കൃതമയമായിത്തന്നെ കാണാനുമുണ്ട്.
ചുരുക്കത്തിൽ ആട്ടക്കഥകളിലെ ഭാഷാപ്രയോഗം ഒരു വിധത്തിലുള്ള സാമാന്യവത്കരണത്തിനും വഴങ്ങുന്ന ഒന്നല്ല.
ആട്ടക്കഥകളിൽ വിവിധരംഗങ്ങളെ തമ്മിൽ കൂട്ടിയിണക്കുന്നതും ആവശ്യമായ പാത്രാവതരണസൂചനകൾ നല്കുന്നതും ശ്ലോകങ്ങളാണ്; അപൂർവമായി ദണ്ഡകങ്ങളും.
ഉണ്ണായിവാരിയർ നളചരിതം മൂന്നാംദിവസത്തെ കഥയിൽ സാമാന്യം ദീർഘമായ ഒരു സംസ്കൃതഗദ്യം ('ഇത്യൈവമൈകമത്യാ...') ഉപയോഗിച്ചിട്ടുണ്ടെങ്കിലും അതിനെ അനുകരിക്കാൻ മറ്റ് ആട്ടക്കഥാകൃത്തുകളാരും മുന്നോട്ട് വന്നതായി കാണുന്നില്ല.
ശ്ലോകങ്ങളും ദണ്ഡകങ്ങളും കഴിഞ്ഞാൽ ബാക്കിയുള്ള ഭാഗം കഥാപാത്രങ്ങളുടെ സംഭാഷണമാണ്.
കർണാടകസംഗീതത്തിൽ പ്രചാരമുള്ള മിക്ക രാഗങ്ങളിലും നിബന്ധിച്ചിട്ടുള്ള ഗാനങ്ങൾവഴിയാണ് സംഭാഷണം നിർവഹിക്കപ്പെടുക.
ഈ പാട്ടുകൾക്ക് കഥകളിപ്രസ്ഥാനത്തിൽ 'പദ'ങ്ങൾ എന്നാണ് പറഞ്ഞുവരുന്നത്.
കർണാടകഗാനാലാപനരീതിയിലുള്ള 'ദേശ്യ'സമ്പ്രദായത്തിൽ നിന്ന് വ്യത്യസ്തമായി കഥകളിപ്പദങ്ങൾ പാടിവരുന്നത് 'സോപാനം' എന്നു പറയപ്പെടുന്ന മാധ്യമത്തിലൂടെയാണ്.
കഥാരംഭത്തിൽ നായകനെ അവതരിപ്പിക്കുന്ന 'നിലപ്പദം', സ്ത്രീകഥാപാത്രങ്ങളുടെ നൃത്തപ്രധാനമായ 'സാരി', 'കുമ്മി' തുടങ്ങിയവ സാമാന്യേന അഭിനയപ്രധാനങ്ങളല്ല.
ആട്ടക്കഥാ സാഹിത്യത്തിൽ വന്ദനം,  വസ്തുനിർദ്ദേശം എന്നിവയ്ക്കുള്ള ശ്ലോകങ്ങൾ കഴിഞ്ഞാൽ നായകപ്രവേശനത്തിനുള്ള രംഗാവതരണശ്ലോകമായി; പിന്നീട് തനിച്ചോ ഇതരകഥാപാത്രങ്ങളുമായോ ഉള്ള സംഭാഷണങ്ങൾ നിർവഹിക്കുന്നതിനുള്ള 'പദ'ങ്ങളും.
രംഗസംക്രമങ്ങളിലുള്ള ശ്ലോകങ്ങൾ മിക്കവാറും നാടകങ്ങളിലെ രംഗാരംഭനിർദ്ദേശങ്ങൾക്കു തുല്യമാണ്.
രംഗത്ത്  കാണിക്കാത്തതോ കാണിക്കേണ്ടാത്തതോ ആയ കഥാഭാഗങ്ങൾ കഥകളിയിൽ ശ്ലോകത്തിൽ രചിച്ചിരിക്കുകയാൽ വിസ്തൃതമായ ഏതെങ്കിലും കാര്യം ചുരുക്കിപ്പറയുന്നതിനു 'ശ്ലോകത്തിൽ കഴിക്കുക' എന്നൊരു ശൈലിയും ആട്ടക്കഥാപ്രസ്ഥാനം മലയാളസാഹിത്യത്തിന് നല്കിയിട്ടുണ്ട്.
രാമനാട്ടം കൃതികൾ
ഒരു ദൃശ്യകലാപ്രസ്ഥാനമെന്ന രീതിയിൽ കോഴിക്കോട്ട് മാനവേദന്റെ കൃഷ്ണനാട്ടമാണോ കൊട്ടാരക്കരരാജാവിന്റെ രാമനാട്ടമാണോ ആദ്യം ആവിർഭവിച്ചതെന്ന തർക്കത്തിന്റെ ഫലം എങ്ങനെയായിരുന്നാലും, ആദ്യത്തെ ആട്ടക്കഥ കൊട്ടാരക്കര രാജാവിന്റെ രാമായണമാണ് എന്ന വസ്തുത നിർവിവാദമാണ്.
അദ്ദേഹം രാമായണേതിവൃത്തത്തിനെ എട്ടു ദിവസങ്ങളായി അവതരിപ്പിക്കാൻ തക്കവണ്ണം എട്ടായി വിഭജിച്ചു: (i) പുത്രകാമേഷ്ടി; (ii) സീതാസ്വയംവരം; (iii) വിച്ഛിന്നാഭിഷേകം; (iv) ഖരവധം; (v) ബാലിവധം; (vi) തോരണയുദ്ധം; (vii) സേതുബന്ധനം; (viii) യുദ്ധം .
ഭാഷാശുദ്ധിയും സാഹിത്യമേന്മയും കുറവാണെങ്കിലും രംഗപ്രയോഗക്ഷമതയിൽ ഈ രാമായണകഥകൾ മിക്കതും പ്രേക്ഷകർക്ക് ആസ്വാദ്യമായിത്തന്നെ നിലക്കൊള്ളുന്നു.
സീതാസ്വയംവരം, ഖരവധം, ബാലിവധം, തോരണയുദ്ധം എന്നിവയിലെ രംഗങ്ങളിലൂടെ കഥകളി പ്രസ്ഥാനത്തിൽ പില്ക്കാലത്ത് വികാസം പ്രാപിച്ച എല്ലാത്തരം വേഷവിധാനങ്ങൾക്കും ബീജാവാപം ചെയ്യുവാൻ അദ്ദേഹത്തിനു സാധിച്ചു. 'നിണം' ഉൾ​പ്പെടെയുള്ള എല്ലാവിധ വേഷങ്ങൾക്കും കൊട്ടാരക്കരരാജാവ് തന്റെ കൃതികൾ ഔചിത്യദീക്ഷയോടുകൂടി യഥാസന്ദർഭം രംഗമൊരുക്കിയിരിക്കുന്നു.
കോട്ടയം കഥകൾ
ആട്ടക്കഥ എന്ന പ്രസ്ഥാനം ഉദ്ഘാടനം ചെയ്തു എന്ന ബഹുമതി കൊട്ടാരക്കര രാജാവിനാണെങ്കിലും അതിനെ ഒരു പ്രസ്ഥാനമാക്കി വളർത്തിയെടുത്തതു കോട്ടയത്തുതമ്പുരാനാണ്.
സംഗീതസാഹിത്യഗുണങ്ങളും രംഗാവതരണയോഗ്യതകളും വിവിധ രസാഭിനയാവസരങ്ങളും തികഞ്ഞ ബകവധം, കല്യാണസൗഗന്ധികം, കിർമീരവധം, കാലകേയവധം എന്നീ നാല് ആട്ടക്കഥകളാണ് ഒരു പണ്ഡിതനും നടനും കൂടിയായിരുന്ന കോട്ടയം തമ്പുരാന്റെ കൃതികൾ.
ഇവയിലെ ഇതിവൃത്തങ്ങൾ മഹാഭാരതത്തിൽനിന്നും എടുത്തവയാണ്.
ആദ്യത്തെ രണ്ടു കഥകളിലും ഭീമസേനനും, മൂന്നാമത്തേതിൽ യുധിഷ്ഠിരനും, ഒടുവിലത്തേതിൽ അർജുനനുമാണ് നായകൻമാർ.
ഇവയുടെ സാഹിത്യമൂല്യത്തെക്കുറിച്ചും രംഗപ്രയോഗയോഗ്യതയെക്കുറിച്ചും അക്കാലത്തുണ്ടായ ഒരു വിദഗ്ദ്ധാഭിപ്രായം ഒരു ഐതിഹ്യത്തിന്റെ രൂപത്തിൽ ഇന്നും പ്രചരിച്ചുവരുന്നു.
മേല്പറഞ്ഞ ക്രമമനുസരിച്ച് ഓരോ കഥയും എഴുതി തന്റെ ഗുരുവിനെ-വിദുഷിയായ മാതാവിനെയാണെന്നും ഒരു പക്ഷാന്തരമുണ്ട്-കാണിച്ചപ്പോൾ ഉണ്ടായ പ്രതികരണം ഇങ്ങനെയായിരുന്നത്രെ: ബകവധം സ്ത്രീകൾക്ക് കൈകൊട്ടിക്കളിക്ക് പാടാൻമാത്രമേ കൊള്ളുകയുള്ളു; കല്യാണസൗഗന്ധികം എഴുതിയത് ഒരു സ്ത്രീജിതനാണോ എന്ന് ആളുകൾ സംശയിച്ചേക്കും; കിർമീരവധം മനസ്സിലാക്കണമെങ്കിൽ ഒരു അധ്യാപകന്റെ ആവശ്യമുണ്ട് (അത്രകഠിനമാണത്); കാലകേയവധം ആടാനും പാടാനും പഠിക്കാനും പഠിപ്പിക്കാനും നന്നുതന്നെ' പരമ്പരാഗതമായി വിശ്വസിക്കപ്പെട്ടുപോരുന്ന ഈ ഐതിഹ്യം, പ്രചാരത്തിന്റെ കാര്യത്തിൽ ഇന്നും കാലകേയവധത്തിന് ഒന്നാംസ്ഥാനം കൊടുക്കുന്നതിനെ ഏതാണ്ട് സാധൂകരിക്കുന്നു.
നളചരിതം ആട്ടക്കഥ
ആട്ടക്കഥാപ്രസ്ഥാനത്തിൽ മാത്രമല്ല, കേരളീയ സാഹിത്യത്തിൽത്തന്നെ അത്യുന്നതസ്ഥാനം അലങ്കരിക്കുന്ന ഒരു അപൂർവസൃഷ്ടിയാണ് ഉണ്ണായിവാരിയരുടെ നളചരിതം.
മറ്റു കൃതികൾ ഒന്നും രചിച്ചിട്ടില്ലെങ്കിൽ പോലും (ഗിരിജാകല്യാണം ഇദ്ദേഹത്തിന്റെ കൃതിയാണെന്ന് ചിലർ വാദിക്കുന്നുണ്ട്.) ഈ ഒരൊറ്റ ദൃശ്യകാവ്യംകൊണ്ട് വാരിയർ മലയാളസാഹിത്യത്തിലും കഥകളിമണ്ഡലത്തിലും ശാശ്വതപ്രതിഷ്ഠ നേടിയിരിക്കുന്നു.
അന്ന് നിലവിലിരുന്ന ഏതെങ്കിലും നാട്യശാസ്ത്രസിദ്ധാന്തങ്ങൾക്കോ അഭിനയസങ്കല്പങ്ങൾക്കോ പൂർണമായി വിധേയനാകാതെ, പദഘടനയിലും ശൈലീസംവിധാനത്തിലും തികഞ്ഞ ഉച്ഛൃംഖലതയും, പാത്രാവിഷ്കരണത്തിലും കഥാസംവിധാനത്തിലും സ്വതസ്സിദ്ധമായ മനോധർമവും പ്രദർശിപ്പിക്കുന്ന വാരിയർ മഹാഭാരതാന്തർഗതമായ നളദമയന്തീകഥയെ ആസ്വാദ്യതമമായ ഒരു സംഗീതനാടകമാക്കി അവതരിപ്പിച്ചിരിക്കുന്നു ഈ കൃതിയിൽ.
കഥാപാത്രങ്ങളുടെ ഭാവാവിഷ്കരണത്തിലും സന്ദർഭഘടനകളിലും സംഭാഷണങ്ങളിലും അത്ഭുതകരമായ മാനസികാപഗ്രഥനനിപുണത വാരിയർ പ്രദർശിപ്പിക്കുന്നു.
നവപരിണീതരായ നളദമയന്തിമാരെ ആശീർവദിക്കാൻ സരസ്വതീദേവി പറഞ്ഞതായി ഇതിലുള്ള “
കനക്കുമർഥവും, സുധകണക്കെ പദനിരയും, അനർഗളം യമകവു, മനുപ്രാസ, മുപമാദി ഇണക്കം കലർന്നു രമ്യം ജനിക്കും നൽസാരസ്വതം നിനക്കും നിൻദയിതയ്ക്കും നിനയ്ക്കുന്നവർക്കും പിന്നെ ”
എന്ന വരദാനം കവിയേയും സവിശേഷം അനുഗ്രഹിച്ചിരിക്കുന്നു എന്ന് നളചരിതം വ്യക്തമാക്കുന്നു.
തിരുവിതാംകൂർ രാജാക്കൻമാരുടെ സംഭാവനകൾ
കലാഭിവൃദ്ധിക്ക് പ്രോത്സാഹനം നല്കുന്നത് തങ്ങളുടെ രാജധർമങ്ങളിലൊന്നാണെന്നു വിശ്വസിച്ച് അതനുസരിച്ച് പ്രവർത്തിച്ച ഒരു മഹാരാജാവാണ് തിരുവിതാംകൂറിലെ കാർത്തികതിരുനാൾ രാമവർമ (1724-98).
വിവിധ ഭാഷകളിലും കലകളിലും പണ്ഡിതനായിരുന്ന ഇദ്ദേഹം പല വിദ്വാൻമാർക്കും പ്രോത്സാഹനം നല്കിയിരുന്നതിനു പുറമേ രാജസൂയം, സുഭദ്രാഹരണം, ബകവധം, ഗന്ധർവവിജയം, പാഞ്ചാലീസ്വയംവരം, കല്യാണസൗഗന്ധികം, നരകാസുരവധം (അപൂർണം) എന്നിത്രയും ആട്ടക്കഥകളും, ബാലരാമഭരതം എന്ന നാട്യശാസ്ത്രഗ്രന്ഥവും എഴുതിയിട്ടുണ്ട്.
പല സ്ഥലങ്ങളിലും കൊട്ടാരക്കരരാജാവിന്റെയും കോട്ടയത്ത് തമ്പുരാന്റെയും കൃതികളെ അനുകരിച്ചെഴുതപ്പെട്ടിട്ടുള്ള ഈ ആട്ടക്കഥകൾക്കു സാഹിത്യപരമോ സംഗീതപരമോ ആയ മൗലികപ്രാധാന്യം കല്പിക്കാവുന്നതല്ല.
എന്നാൽ, നരകാസുരവധം രംഗത്തു സാമാന്യം വിജയിക്കാറുണ്ട്; രാജസൂയവും ഒട്ടും മോശമല്ല.
ഇദ്ദേഹത്തിന്റെ ഭാഗിനേയനായ അശ്വതിതിരുനാൾ രാമവർമയും (1756-94) കഥകളി പ്രസ്ഥാനത്തിന് സാരമായ സംഭാവനകൾ ചെയ്ത ഒരു രാജകുടുബാംഗമാണ്.
തന്റെ മാതുലൻ പൂർത്തിയാക്കാതിരുന്ന നരകാസുരവധം ഇദ്ദേഹം മുഴുവനാക്കി; പുറമേ, പൗണ്ഡ്രകവധം, അംബരീഷചരിതം, രുക്മിണീസ്വയംവരം, പൂതനാമോക്ഷം എന്നീ നാലു കഥകൾകൂടി എഴുതുകയും ചെയ്തു.
ശബ്ദപ്രയോഗവൈചിത്യ്രം, സാഹിത്യമൂല്യം, അവതരണയോഗ്യത, സംഗീതസ്ഫൂർത്തി എന്നീ ഘടകങ്ങളിൽ അശ്വതിയുടെ കൃതികളെ കോട്ടയം കഥകളോട് തുലനം ചെയ്യാം.
ഇവയിൽ പൗണ്ഡ്രകവധം ഒഴികെയുള്ളവ എല്ലാ കഥകളിരംഗങ്ങളിലും പ്രചാരം നേടിയവയാണ്.
സ്വാതിതിരുനാൾ രാമവർമയുടെ അനുജനായ ഉത്രംതിരുനാൾ മാർത്താണ്ഡവർമയും (1815-61) കഥകളി പ്രോത്സാഹനത്തിൽ ബദ്ധശ്രദ്ധനായ ഒരു തിരുവിതാംകൂർ രാജാവായിരുന്നു.
സംഗീത സാഹിത്യാദികളിൽ ഒന്നാം സ്ഥാനത്തിന് അർഹമല്ലാത്ത സിംഹധ്വജചരിതം എന്നൊരു ആട്ടക്കഥ മാത്രമേ ഇദ്ദേഹം രചിച്ചിട്ടുള്ളുവെങ്കിലും, തിരുവിതാംകൂറിൽ കഥകളിപ്രസ്ഥാനത്തിന്റെ നവോത്ഥാനത്തിനു വലിയ സംഭാവന ചെയ്ത ഒരു രാജകീയ രക്ഷാധികാരിയായി ഇദ്ദേഹം സ്മരിക്കപ്പെട്ടുവരുന്നു.
ഇരയിമ്മൻ തമ്പി
ഈ നവോത്ഥാനത്തിന് ഉത്രംതിരുനാളിനോടൊപ്പമോ അതിലധികമോ ഉത്തരവാദിത്തം വഹിക്കുന്ന മറ്റൊരു പ്രധാനവ്യക്തിയാണ് സംഗീതസാഹിത്യമർമജ്ഞനായ ഇരയിമ്മൻതമ്പി(രവിവർമൻ).
ഇദ്ദേഹം രചിച്ച ആട്ടക്കഥകൾ കീചകവധം, ഉത്തരാസ്വയംവരം, ദക്ഷയാഗം എന്നിവയാണ്.
കോട്ടയത്തുതമ്പുരാൻ, ഉണ്ണായിവാരിയർ, അശ്വതിതിരുനാൾ എന്നിവരുടെ നാട്യപ്രബന്ധങ്ങളിലെ സാഹിത്യഗുണം തമ്പിയുടെ ആട്ടക്കഥകളിൽ കാണാൻ സാധിക്കില്ലെങ്കിലും മനോരഞ്ജകമായ പദസന്നിവേശവും ഗേയസുഗമതയുംകൊണ്ട് ഇവ കളിയരങ്ങുകളിൽ അദ്വിതീയമായ പദവി കരസ്ഥമാക്കിയിട്ടുണ്ട്.
ആട്ടക്കഥാസാഹിത്യത്തിന്റെയും കഥകളിസാഹിത്യത്തിന്റെയും ആധുനികനവോത്ഥാനദശയ്ക്ക് വിസ്മരിക്കാൻ സാധിക്കാത്ത ഒരു നാമധേയമാണ് വി. കൃഷ്ണൻ തമ്പിയുടേത് (1890-1938).
സംസ്കൃതത്തിലും മലയാളത്തിലും വിവിധശാഖകളിലായി ഇരുപതിലേറെ കൃതികൾ രചിച്ച തമ്പി ദൃശ്യകലാപോഷണത്തിലും അതീവ തത്പരനായിരുന്നു.
1930 കാലങ്ങളിൽ തിരുവനന്തപുരത്ത് ഇദ്ദേഹം സ്ഥാപിച്ച കഥകളി ക്ലബ് ആ പരമ്പരയിൽ കേരളത്തിൽ ആദ്യമായി ഉടലെടുത്ത ദൃശ്യകലാകേന്ദ്രമാണ്.
കർണാടക സംഗീതത്തിലും സോപാനഗാനാലാപനകലയിലും തികച്ചും പരിനിഷ്ഠനായിരുന്ന തമ്പി താൻ എഴുതിയ ആട്ടക്കഥകളിൽ നാടകീയതയ്ക്ക് അടിവരയിട്ടുകൊണ്ട് തികച്ചും പുതുമയുള്ള ചില രാഗതാളഭാവങ്ങൾ സമന്വയിച്ചിട്ടുണ്ട്.
വല്ലീകുമാരം, ചൂഡാമണി, താടകാവധം എന്നിവയാണ് ഇദ്ദേഹം രചിച്ച ആട്ടക്കഥകൾ.